CELEX: 22008D0107
Language: da
Date: 2008-09-26 00:00:00
Title: Afgørelse truffet af Det Blandede EØS-udvalg nr. 107/2008 af 26. september 2008 om ændring af bilag XXI (Statistikker) til EØS-aftalen

20.11.2008   
            
            
               DA
            
            
               Den Europæiske Unions Tidende
            
            
               L 309/35
            
         
      AFGØRELSE TRUFFET AF DET BLANDEDE EØS-UDVALG
   
   
      Nr. 107/2008
   af 26. september 2008
   om ændring af bilag XXI (Statistikker) til EØS-aftalen
   DET BLANDEDE EØS-UDVALG HAR —
   under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt »aftalen«, særlig artikel 98, og
   ud fra følgende betragtninger:
   
               (1)
            
            
               Bilag XXI til aftalen blev ændret ved afgørelse nr. 92/2008 truffet af Det Blandede EØS-udvalg den 4. juli 2008 (1).
            
         
               (2)
            
            
               Europa-Parlamentets og Rådets forordning (EF) nr. 177/2008 af 20. februar 2008 om fastlæggelse af en fælles ramme for virksomhedsregistre til statistiske formål og om ophævelse af Rådets forordning (EØF) nr. 2186/93 (2) bør indarbejdes i aftalen.
            
         
               (3)
            
            
               Forordning (EF) nr. 177/2008 ophæver Rådets forordning (EØF) nr. 2186/93 (3), som er indarbejdet i aftalen, og som derfor bør ophæves under aftalen —
            
         TRUFFET FØLGENDE AFGØRELSE:
   Artikel 1
   Teksten i punkt 4b (Rådets forordning (EØF) nr. 2186/93) i bilag XXI til aftalen erstattes af følgende:
   »32008 R 0177: Europa-Parlamentets og Rådets forordning (EF) nr. 177/2008 af 20. februar 2008 om fastlæggelse af en fælles ramme for virksomhedsregistre til statistiske formål og om ophævelse af Rådets forordning (EØF) nr. 2186/93 (EUT L 61 af 5.3.2008, s. 6).
   Ved anvendelsen af aftalen tilpasses forordningen således:
   
               a)
            
            
               Variabel 1.7.a i bilaget gælder ikke for Liechtenstein.
            
         
               b)
            
            
               Liechtenstein træffer de nødvendige foranstaltninger for at overholde bestemmelserne i denne forordning inden 31. december 2010.«
            
         Artikel 2
   Den islandske og den norske udgave af forordning (EF) nr. 177/2008, der offentliggøres i Den Europæiske Unions Tidendes EØS-tillæg, er autentiske.
   Artikel 3
   Denne afgørelse træder i kraft den 27. september 2008, forudsat at Det Blandede EØS udvalg har modtaget alle meddelelser i henhold til aftalens artikel 103, stk. 1 (4).
   Artikel 4
   Denne afgørelse offentliggøres i Den Europæiske Unions Tidendes EØS-afsnit og EØS-tillæg.
   
      Udfærdiget i Bruxelles, den 26. september 2008.
      
         
            På vegne af Det Blandede EØS-udvalg
         
         S.D. Prinz Nikolaus von LIECHTENSTEIN
         
         
            Formand
         
      
   
   
      (1)  EUT L 280 af 23.10.2008, s. 32.
   
      (2)  EUT L 61 af 5.3.2008, s. 6.
   
      (3)  EFT L 196 af 5.8.1993, s. 1.
   
      (4)  Ingen forfatningsmæssige krav angivet.